**נוסח מוצע לינקדאין**

קופת חולים מאוחדת מעסיקה 6,000 עובדים ועוד כ- 3000 רופאים עצמאיים בלמעלה מ-300 מרפאות בכל רחבי הארץ – המשרתים כ-1.2 מיליון לקוחות. המרפאות מספקות מגוון שירותים רפואיים ופרא-רפואיים על ידי המומחים המובילים בתחום ובאמצעות הציוד החדשני ביותר:

* שירותי מעבדה
* שירותי הדמיה (רנטגן, אולטרה סאונד, ממוגרפיה)
* מכוני התפתחות הילד
* מכוני פיזיותרפיה
* מרפאות לבריאות האישה
* מכוני סכרת ולב
* מכוני שמיעה ייחודים בירושלים, ראשון לציון וחדרה
* סדנאות בכל רחבי הארץ, ביניהן גמילה מעישון, לידה והורות, תזונה נכונה, ליקויי התפתחות ולמידה, פעילות גופנית ותנועה, עזרה ראשונה

**בנוסף, מאוחדת מפעילה את:**

**מאוחדת פארם –** רשת של מעל מאה בתי מרקחת, ביניהם שני בתי המרקחת הרובוטיים הראשונים בישראל.

**בתי החולים של מאוחדת –** בית החולים משגב לדך שבירושלים ו- 40% מרשת בתי החולים הפרטיים נ.א.ר.א הכוללת את בית חולים אלישע בחיפה, RMC בעפולה ובית החולים נ.א.ר.א ברמת גן.

**מאוחדת משלימה** - מציעה טיפולים וסדנאות בפיקוח רפואי צמוד ב- 16 מרפאות משלימה של מאוחדת, עוד 15 שלוחות ומעל 40 מקומות שבהסדר.

**מאוחדת שיניים** - רשת מרפאות השיניים של מאוחדת כוללת מעל חמישים מרפאות שיניים ויותר ממאה מרפאות בהסדר בכל רחבי הארץ.

**מאוחדת אסתטיקה** – מרפאה ייחודית וייעודית בצפון תל אביב.

**דיור מוגן** – מאוחדת מפעילה את רשת "נווה עמית", דיור מוגן ובתי חולים סיעודיים לבני הגיל השלישי.

**חירם מאוחדת -** בית טיפולי השוכן ביישוב הרדוף בצפון הארץ, ומאפשר תהליך החלמה ייחודי בסביבת חיים קהילתית כפרית למתמודדים עם משבר נפשי אקוטי.

**חדשנות במאוחדת**

את תחום החדשנות במאוחדת מוביל חזון הפיכת השירותים שלנו לנגישים יותר, יעילים יותר ומהירים יותר – לטובת הלקוחות שלנו וה- well being שלהם:

שירות "פנייה מקוונת לרופא" שמאפשרת ביצוע שלל פעולות בלי להגיע למרפאה ובלי לבזבז זמן על המתנה בטלפון

אתר ואפליקצייה חדשניים, מובילים בתחום

שיחת וידאו עם רופא

בוט זימון תורים בפייסבוק, הראשון בארץ, זמין 24/7

שירות לקוחות מיידי בפייסבוק

בתי מרקחת רובוטיים, היחידים בארץ: חיפוש ואיתור התרופה מתבצע באופן אוטומטי

המעבדה הביתית שלנו: בלי לצאת מרפאה, רק עם מכשיר הסלולר: בדיקות השתן בבית. היא מנתחת בדיוק את הפרמטרים הקליניים וזהה לחלוטין לבדיקה שמבוצעת במעבדה.

**עבודה במאוחדת**

במאוחדת מאמינים באנשים. העובדים הם הנכס החשוב ביותר של הקופה ואנחנו מטפחים ומעצימים אותם בהכשרות, ברווחה, בהקפדה על סביבת עבודה נעימה ומאפשרת. האנשים שלנו עוסקים בעשייה חדשנית, מאתגרת ומלאת משמעות – שהופכת את הקהילה שלנו לטובה יותר ובריאה יותר.

העובדים שלנו מגיעים מתחומי הבריאות והניהול: רופאים, אחיות, אנשי המקצועות הפרה-רפואיים, מנהלי מחוזות, מרחבים, מנהלי מרפאות, מזכירות רפואיות ועובדים ומנהלים באגפי המטה. אנחנו מעסיקים עובדים מכל רקע שהוא, המגיעים מכל המגזרים להם אנו מעניקים שירות.